เกษตรอำเภอแม่ลาน้อย เตือนภัยการระบาดของ “ด้วงงวงกล้วย”
งานอารักขาพืช สำนักงานเกษตรอำเภอแม่ลาน้อย แจ้งเตือนการระบาดศัตรูพืช  “ด้วงงวงกล้วย” เกษตรกรผู้ปลูกกล้วยเฝ้าระวังด้วงงวง 2 ชนิดคือ ด้วงงวงเจาะเหง้ากล้วยและด้วงงวงเจาะต้นกล้วย ซึ่งด้วงทั้ง 2 ชนิดนี้ สามารถพบได้ทุกระยะการเจริญเติบโตของต้นกล้วย โดยมีลักษณะการเข้าทำลายคือ ด้วงงวงเจาะเหง้ากล้วย จะพบตัวหนอนเจาะชอนไชกัดกินทำลายระบบส่งน้ำและอาหารของเหง้ากล้วยที่อยู่ในระดับพื้นดินโคน ด้วงงวงเจาะต้นกล้วย ตัวเต็มวัยจะมาวางไข่บริเวณกาบกล้วย ในส่วนลำต้นเหนือพื้นดินขึ้นไปถึงกลางต้น หนอนจะเจาะกัดกิน เข้าไปทีละน้อยจนถึงไส้กลางต้น จะเห็นรอบต้นมีรูพรุนไปทั่ว ทำให้ต้นกล้วยตายสำหรับวิธีการป้องกันกำจัดคือ ให้เกษตรกรหมั่นรักษาความสะอาดและกำจัดเศษวัสดุต้นกล้วยในแปลงปลูกอย่างสม่ำเสมอ ในการปลูกกล้วยใหม่ควรเลือกหน่อกล้วยปราศจากแมลง ใช้กับดักโดยใช้ต้นที่ตัดเครือแล้วมาหันเป็นท่อนยาว 30 ซม. ผ่าครึ่งตามยาวและนำมาวางคว่ำรอยผ่าลงดินบริเวณใกล้โคนต้น วางท่อนกล้วยกับดักในสวน 1 ท่อน ต่อระยะห่าง 10 เมตร เพื่อล่อตัวเต็มวัยให้เข้ามาวางไขในกับดัก หมั่นจับตัวเต็มวัยในกับดักมาทำลายและควรเปลี่ยนท่อนกับดักบ่อยๆ4.ให้ใช้สารฆ่าแมลง ฟิโพรนิล 5% เอสซี อัตรา 10 มิลลิลิตร ต่อน้ำ 20 ลิตร ราดโคนต้นกล้วยสูงจากพื้นดิน 30 ซม. และราดรอบ โคนต้นรัศมี 30 ซม. จะช่วยป้องกันการเข้าวางไข่ กำจัดหนอนและตัวเต็มวัยที่หลบซ่อนบริเวณโคนต้นกล้วยได้